ಆರ್.ಆರ್ ನಗರ ಉಪಚುನಾವಣೆ ಮತ ಚಲಾಯಿಸಿದ ನಟಿ ಅಮೂಲ್ಯ ಬೆಂಗಳೂರು ತೀವ್ರ ಕುತೂಹಲ ಮೂಡಿಸಿದ್ದ ಆರ್.ಆರ್ ನಗರ ಉಪಚುನಾವಣೆ ಆರಂಭವಾಗಿದ್ದು, ನಟಿ ಅಮೂಲ್ಯ ಮತದಾನ ಮಾಡಿದ್ದಾರೆ. ಕ್ಷೇತ್ರದ ಬಿಇಟಿ ಸ್ಕೂಲ್ ಮತಗಟ್ಟೆಗೆ ಅತ್ತೆ, ಮಾವ ಪತಿಯೊಂದಿಗೆ ಆಗಮಿಸಿದ ಅಮೂಲ್ಯ ತಮ್ಮ ಹಕ್ಕು ಚಲಾಯಿಸಿದ್ದಾರೆ. ಆರ್.ಆರ್, ನಗರ ಬಿಜೆಪಿ ಅಭ್ಯರ್ಥಿ ಮುನಿರತ್ನ ಪರ ಸ್ಟಾರ್ ಪ್ರಚಾರದಲ್ಲಿಯೂ ಅಮೂಲ್ಯ ಭಾಗಿಯಾಗಿದ್ದು, ಚಾಲೆಂಜಿಂಗ್ ಸ್ಟಾರ್ ದರ್ಶನ್ ಜೊತೆ ಮುನಿರತ್ನ ಪರ ಭರ್ಜರಿ ಪ್ರಚಾರ ನಡೆಸಿದ್ದಾರೆ. ಮತದಾನ ಬಳಿಕ ಮಾತನಾಡಿದ ಅಮೂಲ್ಯ ಎಲ್ಲಾ ಮತಗಟ್ಟೆಗಳಲ್ಲಿ ಕೊರೊನಾ ಮುನ್ನೆಚ್ಚರಿಕೆ ಕ್ರಮಗಳನ್ನು ಕೈಗೊಂಡಿದ್ದಾರೆ. ಕೊರೊನಾ ಹಿನ್ನಲೆ ಈ ಬಾರಿ ಮತದಾನ ಕಡಿಮೆ ಆಗಬಹುದು ಅಂತಾ ಅಂದ್ಕೊಂಡಿದ್ದೇವು. ಆದರೆ ಕ್ಷೇತ್ರದ ಜನ ಬಂದು ವೋಟ್ ಮಾಡ್ತಿದ್ದಾರೆ. ಮತದಾನ ನಮ್ಮ ಹಕ್ಕು ಎಷ್ಟೇ ಕೆಲಸವಿದ್ರೂ ಮತದಾನ ಮಾಡಿ ಎಂದಿದ್ದಾರೆ. ಇನ್ನು ಬಿಇಟಿ ಸ್ಕೂಲ್ ಮತಗಟ್ಟೆಯಲ್ಲಿ ವ್ಯವಸ್ಥಿತವಾಗಿ ಮತದಾನ ನಡೆಯುತ್ತಿದ್ದು, ಕೊರೊನಾ ಮುನ್ನೆಚ್ಚರಿಕೆ ಕ್ರಮಗಳನ್ನು ಕೈಗೊಳ್ಳಲಾಗಿದೆ.